Joe Steve Vásquez

**Joe Steve Vasquez**  (født 1957) er en amerikansk katolsk prelat og erkebiskop av erkebispedømmet Galveston-Houston i Texas.

## Liv og virke
### Bakgrunn
Joe Vásquez, som er av meksikansk-amerikansk avstamning, er sønn av Juan og Elvira Vásquez. Faren sluttet på skolen etter andreklasse for å bidra med arbeid til familiens opphold, ble mekaniker og var veteran fra Koreakrigen. Joe var den eldste i en søskenflokk på seks.
	
Vásquez gikk på offentlige skoler i vest-Texas, i Stamford og i Abilene. Fra 1976 til 1980 studerte han på *St. Mary Seminary* og ved University of St. Thomas i Houston, og tok der en bachelorgrad i teologi. 

an fortsatte studiene som seminarist ved Pontifical North American College og student ved Det pavelige universitet Gregoriana i Roma fra 1980 til 1985. Han ble diakonviet den 14. april 1983 i Peterskirken mens han fortsatt studerte i Roma, av den belgiske titulærerkebiskop Jean Jadot, som hadde vært apostolisk delegat til kirken i USA, men nå hadde ledelsen av et av Pavestolens dikasterier.

### Prest
Han ble presteviet av biskopen av San Angelo, Joseph Anthony Fiorenza, den 30. juni 1984, i *Sacred Heart Cathedral* i San Angelo, for bispedømmet San Angelo. 

Han etter hjemkomsten fra Roma så kapellan i *St. Joseph Parish* i Odessa til 1987, og ble deretter sogneprest i Fort Stockton. Fra 1997 til 2002 var Vásquez sogneprest for *St. Joseph Church* i San Angelo.

### Hjelpebiskop i Houston
Den 30. november 2001 utnevnte Pave Johannes Paul II ham  til hjelpebiskop i erkebispedømmet Galveston-Houston og til titulærbiskop av *Cova*. Biskopen av Galveston-Houston, Joseph Anthony Fiorenza, bispeviet ham den 23. januar året etter; medkonsekrerende var Patrick Fernández Flores av San Antonio, og Michael David Pfeifer, biskop av San Angelo.
### Biskop av Austin
Den 26. januar 2010 ble han utnevnt av pave Benedikt XVI til biskop av Austin bispedømme; han ble innført i embedet den 8. mars 2010. Byen Austin er også delstaten Texas' hovedstad.  

I mars 2012 og januar 2020 gjennomførte han *[[ad limina]]*-besøk til Roma, til paven og til Den hellige stols sentrale ledelsesorganer.

Innenfor United States Conference of Catholic Bishops ble han tilknyttet dens *Ad Hoc Committee on Racism* og ble leder for *Ecclesiastical Region X i V National Encounter for Hispanic/Latino Ministry (V Encuentro)*. Han var en tid leder av Migrasjonsutvalget; leder av administrasjonsutvalget; leder av komiteen for religionsfrihet; konsulent for Komiteen for internasjonal rettferdighet og fred; rådgiver for Komiteen for intern rettferdighet og menneskelig utvikling, og rådgiver for underutvalget for spansktalendes anliggender. Han satt også i styret for *Catholic Legal Immigration Network, Inc.* (CLINIC).

Den 11. november 2023 ble Vásquez utnevnt av pave Frans til en midlertidig tilleggsoppgave. Han ble apostolisk administrator av bispedømmet Tyler øst i Texas etter at paven hadde avsatt dets biskop Joseph Strickland. Den 30. desember 2024 utnevnte så pave Frans Gregory Kelly til biskop av Tyker og dermed til Stricklands etterfølger.

### Erkebiskop av Galveston-Houston
Den 20. januar 2025 utnevnte pave Frams ham til erkebiskop av Galveston-Houston.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1773
* Pave Pius VIII (1761–1830) *1800
* Pave Pius IX (1792–1878) *1827
* Kardinal Alessandro Franchi (1819–1878) *1856
* Kardinal Giovanni Simeoni (1816–1892) *1875
* Kardinal Antonio Agliardi (1832–1915) *1884
* Kardinal Basilio Pompilj (1858–1931) *1913 
* Kardinal Adeodato Giovanni Piazza (1884–1957) *1930
* Kardinal Luigi Raimondi (1912–1975) *1954
* Erkebiskop Patrick Fernández Flores (1929–2017) *1970
* Biskop Joseph Anthony Fiorenza (1931–) *1979
* Biskop *Joe Steve Vásquez* (1957–) *2002

## Referanser


## Eksterne lenker
*